
Johdanto: Kahden maailman rajalla

Jotta voimme ymmärtää Suomen ja Venäjän välisten suhteiden historiaa ja sen dynamiikkaa meidän tulisi sukeltaa kyseisten suhteiden historian aikajanassa aivan alkuun asti. Historia osoittaakin todella laajaa ja luonnollista kanssakäymistä Venäjän kansojen ja hallintojen kanssa jo aivan historiankirjoituksen alkuajoista asti. Kyseinen kirja siis tutustuu Suomen ja Venäjän suhteiden historiaan avoimesti, uteliaasti ja neutraalisti ilman päättäjien uudelleen kirjoittaman historiankirjoituksen värikynää, joka monesti ikävä kyllä sokaisee lukijan.

Suomi ja Venäjä, sekä niiden kansat ovat jakaneet yhteisen rajan yli tuhannen vuoden ajan, mutta sen merkitys on vaihdellut eri tavalla välillä jopa myös radikaalisti ajan kuluessa. Raja ei ole ollut pelkkä maantieteellinen viiva kartalla, vaan kahden maailman, kahden kulttuurin ja kahden valtapiirin eli läntisen anglosaksisen maailman ja itäisen euraasian maailman, jossa jälkimmäisessä muun muassa suomalais-ugrilaisuudella on vankka paikka jo oman perimänsä, kulttuurinsa, muinaisuskonnon ja geeniensä suhteen. Tämä raja on näiden kahden maailman kohtauspiste. Tämä raja on ajan saatossa erottanut ja yhdistänyt, suojellut ja uhannut, houkutellut ja pelottanut.

Kun tarkastellaan Suomen ja Venäjän suhteita, tarkastelemme samalla koko Euroopan itä-länsi-jännitettä pienoiskoossa, jonka ylläpitämisestä tietyt tahot hyötyvät, mutta tavallinen kansa ei. Tämä jännite on historiankin saatossa johtunut pitkälti alueen geopoliittisesta vaikutusvallasta. Suomi on usein valinnut puolensa kulloisenkin hallitsevan poliittisen eliitin toimesta, vaikka tavallinen kansa ei aina näistä valinnoista hyödykkään. Suomen alue on aina ollut lännen etuvartio idän suuntaan ja idän ikkuna länteen.

Historiallisesti Suomen asema on ollut poikkeuksellinen. Se on ollut sekä osa Ruotsia että osa Venäjän imperiumia, mutta samalla se on säilyttänyt oman kielensä, kulttuurinsa ja identiteettinsä. Tämä on tehnyt suomalaisuudesta vahvan, mutta myös varautuneen kansan, joka oppi elämään suurten naapureidensa varjossa, jotka vaikuttavat ja ajavat omia etujaan Suomen lähialueilla.




Varhaisimmat kontaktit ja rajakahakat

Raja, joka nykyisin erottaa Suomen ja Venäjän on Euroopan maanosan vanhimpia valtiollisia rajoja. Se syntyi vähitellen ajan kuluessa, osin sotien ja osin diplomaattisten ponnisteluiden tuloksena. Keskiajalla se oli vielä hämärä, metsien ja soiden halkoma vyöhyke, jonka asukkaat elivät yhtä paljon luonnon kuin hallitsijoiden armoilla, sekä Ruotsin puolella sijainneet luterilaiset kylät saattoivat olla aivan kivenheiton päässä Venäjän puolella sijanneista ortodoksisista kylistä jolloin kulttuurillinen vaihto ja kaupankäynti eri puolien kesken oli päivittäistä ja suhteellisen helppoa.

Kuitenkin jo varhain idän ja lännen erot alkoivat hahmottua. Ortodoksinen kulttuuri ja kirkko levisivät Laatokan ja Karjalan suunnalta, kun taas ensiksi katolisen kirkon ja sitten myöhemmin luterilaisen kirkon vaikutus tuli Ruotsin kautta lännestä. Tämän kaksijakoisuuden perintö näkyy yhä suomalaisessa kulttuurissa toisaalta luottamus järjestykseen ja länsimaisiin instituutioihin, toisaalta samaan aikaan monien perinteiden ja geeniperimän alkuperä idän suunnalta. Voisikin hyvin käyttää termiä poliittinen länsimaisuus eli ajatusta, että Suomen länsimaisuus on poliittista. Tietysti myös valtakulttuuri varsinkin nykypäivänä on Suomessa läntistä, mutta se on ulkoapäin tuotua eikä sitä alkuperäistä perinteistä suomalaista kulttuuria.

Suomen ja Venäjän välinen suhde juontaa jo juurensa aikaan, jolloin ei ollut valtioita nykyisessä mielessä vaan heimoyhteisöjä, kauppareittejä ja uskonnollisia vaikutuspiirejä. 1100–1500-luvuilla Suomen alue oli vielä hajanaista erämaata, jota asuttivat itämeren suomalaiset suomalais-ugrilaiset heimot hämäläiset, karjalaiset, savolaiset ja pohjalaiset. Idässä vaikutti Novgorodin tasavalta, lännessä Ruotsin kuningaskunta. Näiden kahden valtakunnan välissä oli nykyisin tuntemamme Suomi. Maastoa hyödynnettiin valtavasti kaupankäynnissä ja jokireitit Venäjän sisämaiden kauppapaikoille olivatkin myös suomalaisten heimojen suosiossa. Venäjällä kauppapaikat ja kaupungit olivatkin pitkälti keränneet vaurautta sijoittumalla luonnollisesti juurikin jokireittien varteen. Moskovan ympäristössä sijaitseva Venäjän kultainen sormus on historiallisten kaupunkien ja kauppareittien muodostama matkailukohdealue Moskovan ympäristössä. Se ei ole virallinen hallinnollinen alue, vaan pikemminkin kulttuurinen ja historiallinen reitti, joka yhdistää useita muinaisia Venäjän keskiosan kaupunkeja. Kultaisen sormuksen kaupungit ovat tunnettuja keskiaikaisista kirkoistaan, luostareistaan, linnoituksistaan (Kreml) ja perinteisestä venäläisestä arkkitehtuuristaan. Tämän takia niitä pidetään usein vanhan Venäjän sydämenä, sillä ne olivat tärkeitä ruhtinaskuntien, kaupan ja uskonnon keskuksia ennen vallan keskittämistä Moskovan alueelle, Moskovan noustua koko Venäjän hallitsijaksi. Keskeiset kahdeksan kaupunkia tällä alueella ovat esimerkiksi. Sergiev Posad, joka tunnetaan Pyhän Kolminaisuuden luostaristaan (Troitse-Sergieva Lavra). Pereslavl-Zalesski, joka tunnetaan Prinssi Aleksanteri Nevskin syntymäpaikkana. Rostov Veliki, joka on yksi Venäjän vanhimmista kaupungeista, siellä sijaitsee upea kreml linnoitus ja kauniit järvimaisemat. Yaroslavl, joka on suuri historiallinen kaupunki Volgan varrella, se on myös UNESCO-kohde. Kostroma, joka on Romanov-suvun syntyalue, kuuluisa Ipatiev luostaristaan. Ivanovo, joka on “Neitosten kaupunki”, se on tunnettu tekstiiliteollisuudestaan. Suzdal, joka on lähes kokonaan museoitu keskiaikainen kaupunki, täynnä kirkkoja ja kupoleita. Vladimir, joka on entinen valtakunnan pääkaupunki, siellä on upeita 1100-luvun kirkkoja (kuten Uspenskin katedraali). Jo muinaisen Venäjän sydän sykki sen jokien rytmissä. Dneprin, Volgan, Okan ja Pohjoisen Dvinan virrat eivät olleet vain pelkästään luonnonvoimia, vaan elämän suonia, jotka yhdistivät toisistaan etäiset heimot, metsät ja kaupungit yhdeksi eläväksi verkostoksi. Niiden rannoille kohosivat Novgorodin, Staraja Ladogan ja Polotskin kaltaiset kaupungit ja kauppapaikat, joissa idän ja pohjoisen maailma kohtasivat. Jo varhain, ennen kuin kronikat kirjoitettiin, suomalais-ugrilaiset kansat karjalaiset, vepsäläiset, merjalaiset ja muromalaiset asuivat tiheiden metsien ja kirkasvetisten järvien mailla. Heidän veneensä, keveät ja kapeat kuin suden varjo, liukuivat pitkin jokia, jotka johtivat etelään venäläisten ja kauempana arabien ja bysanttilaisten kauppiaiden maille. Suomalaisten kansojen rooli ei ollut pelkkä ohikulkijan roolitus vaan he olivat oppaita, välittäjiä ja usein myös vartijoita kauppareiteillä, joita pitkin kulki turkista, vahaa, hunajaa ja rautaa, sekä vastineeksi hopeaa, suolaa ja ylellisiä esineitä etelästä. Varhaisvenäläiset kronikat mainitsevat "tien varjageilta kreikkalaisiin" reitin, joka kulki Itämereltä Laatokan, Nevan ja Dneprin kautta aina Mustallemerelle asti. Mutta tämän kuuluisan reitin pohjoiset oksat olivat vähintään yhtä tärkeitä, juuri ne oksat, jotka halkoivat suomalaisheimojen asuttamia maita. Volgan varrella sijaitsevat kaupungit, kuten Murom ja Suzdal, kävivät vilkasta vaihtokauppaa Volgan varrella asuneiden suomalaiskansojen kanssa, jotka toivat markkinoille arvokkaita oravan-, majavanja soopelinnahkoja. Kauppatorit olivat täynnä hajua ja ääntä, savustetun kalan tuoksua, kuparin kalsketta, vieraiden kielten murteita. Novgorodissa turkisten ja hopean vaihto oli tärkeämpää, kuin mikään muu. Siellä suomalaiskansojen metsästysmaat olivat elintärkeitä, ja monen karjalaisen, sekä vepsäläisen talven ansio laskettiin sen mukaan, kuinka monta hyvää nahkaa kevään jäiden lähdettyä saatiin myydyksi. Joet toivat useammin yhteyden kuin eron. Avioliittoja solmittiin, sanoja lainattiin ja hiljalleen syntyi kulttuurinen kudelma, josta myöhemmät kansat perivät kieliä, tapoja ja uskomuksia.

Arkeologiset löydöt kertovat hopean virrasta, joka kulki arabien kalifaateista aina suomalaiskansojen kyliin saakka. Suomesta ja Karjalasta on löydetty tuhansia dirhemejä eli hopearahoja, jotka todistavat kaupan laajuudesta. Ne ovat hiljaisia todisteita siitä, kuinka tiiviisti muinaisen Venäjän ja suomalaisten kansojen kohtalot kietoutuivat yhteen.

Lisäksi eräs ehkä yllättäväkin historiallinen tosiasia yhdistää Venäjää ja Suomea. Monille suomalaisille herää hämmennys kohdatessa kartalla tai historiankirjoituksessa Venäjän paikkoja, joilla on selvästi suomenkielinen nimi esimerkiksi. Moskova eli Mustajoki. Ilmiö voi monella herättää kysymyksen, että miksi ihmeessä Venäjän alueella, jopa kaukana nykyisestä Suomen rajasta, esiintyy suomenkielisiä tai suomensukuisia paikannimiä? Vastaus ei liity varsinaisesti moderniin käännöstyöhön tai suomalaisiin mieltymyksiin, vaan syvään esihistorialliseen ja keskiaikaiseen kerrostumaan, jossa itämerensuomalaiset kielet olivat laajoilla Venäjän alueilla paikallisia kieliä. Paikannimet ovat tämän historian kestävimpiä jäänteitä. Jo kivikaudelta noin 4000 eaa. - 500 jaa. lähtien Itä-Euroopan metsävyöhykkeellä eli kansoja, joiden kielet kuuluivat uralilaiseen kielikuntaan. Näistä kehittyivät myöhemmin itämerensuomalaiset kielet, suomi, viro, karjala, vepsä, vatja, inkeroinen, sekä sittemmin kadonneet kielet, kuten merja ja muroma. Näiden kansojen elinalue ulottui Laatokan ja Äänisen ympäristöön, Volgan yläjuoksulle ja jopa Moskovan seudulle asti. Paikannimistö syntyi tuolloin käytännöllisesti maalaisjärjellä ajatellen, joet, järvet, suot ja mäet nimettiin niiden ominaisuuksien mukaan. Siksi nimet olivat usein kuvailevia, läpinäkyviä ja luonnonpiirteisiin perustuvia. Hyvä esimerkki on taas Moskova eli Mustajoki, jonka nimi juontaa juurensa siitä, että vesi on ollut joessa tummaa. 500-luvulta alkaen itäslaavilaiset kansat alkoivat levitä pohjoiseen ja itään. He eivät kuitenkaan tyhjentäneet aluetta, vaan asettuivat paikalla sijanneiden monikulttuuristen yhteisöjen sekaan ja omaksuivat paikallisia eri kielisiä paikannimiä, sekä mukauttivat niitä omaan kieleensä. Tässä vaiheessa syntyi kaksikielinen nimikerrostuma, jossa kohtasivat itämerensuomalainen nimi ja slaavilainen muoto, usein käännöksenä tai äänteellisesti muokattuna. Esimerkkinä taas tuo jo monesti mainittu Moskova eli Mustajoki. Musta = chernaya, joki = reka. Näin syntyi venäjänkielinen chernaya reka, jonka suomenkielinen vastine Mustajoki ei ole pelkästään käännös vaan saman nimityypin rinnakkaismuoto. Keskiajalla noin 1000-1500-luvuilla Novgorodin tasavalta oli keskeinen tekijä Pohjois-Venäjän historiassa. Kuten tämän päivän Venäjän Federaatio se oli monikansallinen ja kävi kauppaa lähialueillaan. Tämän ansiosta paikallinen nimistö säilyi pitkään, itämerensuomalaiset kielet elivät rinnakkain venäjän kanssa ja suomalais-ugrilaiset nimet dokumentoitiin hyvin sen aikaisiin kronikoihin. Suomen ja Karjalan alueilla nimimuodot säilyivät puhutussa kielessä, vaikka hallinnollinen kieli vaihtui. Moskovan suuriruhtinaskunnan ja myöhemmin Venäjän keisarikunnan laajentuessa venäjän kieli vakiintui hallinnon kieleksi, alkuperäiskielet jäivät elämään kansan keskuudessa paikallisesti omilla alueillaan ja paikannimet jäivät usein ainoaksi muistoksi entisestä kielestä. Suomessa ja Karjalassa näitä nimiä kuitenkin käytettiin edelleen, kerättiin kansanperinteenä ja kirjattiin karttoihin. Siksi syntyi tilanne, jossa Venäjällä käytettiin venäläistä nimeä ja Suomessa tunnettiin vanha suomalainen nimimuoto. 1800-luvulla Suomessa kielitiede kehittyi, kansallinen identiteetti vahvistui ja itämerensuomalaista perintöä alettiin tutkia järjestelmällisesti. Tutkijat kuten Matthias Castrén, E. N. Setälä ja Kustaa Vilkuna keräsivät ja analysoivat paikannimiä. He osoittivat, että monet Venäjän paikannimet ovat suomensukuisia ja nimistön ikä voi olla hyvin vanhaa. Tässä vaiheessa siis suomenkieliset nimet vakiintuivat kirjallisuudessa. Moskovan seudulla asui slaavilaisten kansojen kanssa merjalaisia, suomensukuista kansaa. Heidän kielensä on kadonnut, mutta jokien nimet, järvien nimet ja maastonimitykset ovat säilyneet todella hyvin. Moskova eli Mustajoki on tyypillinen kaksiosainen itämerensuomalainen nimi, semanttisesti läpinäkyvä ja rakenteeltaan vanha. Venäläinen nimi on sen merkitysvastine. Paikannimistö on erityinen historiallinen lähde, koska se säilyy pidempään kuin kielet, se ei muutu helposti poliittisista syistä ja se paljastaa asutushistorian kerroksia. Yksi paikannimi voi kertoa keitä alueella asui, millaista alueen luonto oli ja miten ihmiset hahmottivat ympäristöään. Suomenkieliset paikannimet Venäjällä eivät ole sattumaa eivätkä jälkikäteen tehtyjä käännöksiä. Ne ovat jäänteitä esihistoriallisesta Euroopasta. Muun muassa kielitieteilijä Kai Donner on korostanut aikoinaan toistuvasti, että Volgan, Okan ja Moskovan alueella eli suomalais-ugrilaisia kansoja joihin kuuluivat mm. merjalaiset, muromalaiset ja mordvalaiset nämä kansat olivat kielellisesti sukua suomalaisille. Donnerin perusteluiden mukaan tämä näkyi ja näkyy yhä paikannimistössä, vesistönimissä ja murteiden sanastossa. Hänen ajatuksensa oli, että venäläinen kulttuuri on syntynyt suomalais-ugrilaisen ja slaavilaisen kulttuurin sekoituksesta. Donner esitti, että monilla isovenäläisillä (venäläisillä), (vähävenäläiset ovat ukrainalaisia ja vakovenäläisiä) on merkittävä suomalais-ugrilainen etninen pohja, joka on myös tieteellisesti todistettu nykyaikaan, venäläinen kansallinen identiteetti syntyi, mutta väestö oli kulttuurisesti kirjavaa ja sekoittui keskenään. Donner kirjoitti, että Venäjän keskiosien venäläiset ovat “kieleltään slaaveja, mutta osittain alkuperältään suomalais-ugrilaisia”. Tämä lopputulos perustui kielitieteellisiin ja antropologisiin havaintoihin. Donner tutki laajasti lainasanoja, äänteellisiä piirteitä ja kielten rakenteellisia vaikutteita. Hänen mukaansa venäjä on saanut vaikutteita suomalais-ugrilaisista kielistä erityisesti pohjoisissa murteissa (myös toisinpäin suomen kielen lainasanat venäjän kielestä), monet luonnon- ja arkeen liittyvät sanat ovat syntyneet kontaktissa. Samalla Donner korosti, että vaikutus ei ollut yksisuuntainen suomalaiset kielet omaksuivat slaavilaisia sanoja ja erityisesti hallintoon, uskontoon ja kauppaan liittyviä termejä. Donner vastusti ajatusta “idän ja lännen rajasta”. Hänen mukaansa Suomen ja Venäjän välinen alue on ollut kontaktivyöhyke, monikielinen ja monikulttuurinen ja jatkuvasti muuttuva. Hän näki Karjalan, Inkerin ja Laatokan seudut historiallisina sulautumisalueina, ei yksiselitteisesti “suomalaisina” tai “venäläisinä”. Tämä näkyy hänen kirjoituksissaan maltillisena suhtautumisena nationalismiin. Donnerin ehkä syvin ajatus oli, että suomalaisten ja venäläisten suhde ei ole kahden täysin erillisen kansan kohtaaminen, vaan pitkä yhteinen historia, yhteinen esihistoria ja vuosituhantinen rinnakkaiselo ennen nykyisiä rajoja ja politiikkaa. Hän piti tätä tärkeänä myös poliittisesti, sillä ymmärrys yhteisestä menneisyydestä vähentää vastakkainasettelua, vaikka ei poista kulttuurisia eroja.

Ennen sotia ja rajoja oli aktiivinen kaupankäynti. Laatokan ja Suomenlahden vesistöt muodostivat luonnollisen yhteyden idän ja lännen välillä. Karjalaiset kulkivat Novgorodin ja Itämeren rannikon välillä vaihtaen turkiksia, suolaa, viljaa ja metalleja. Samoilla reiteillä liikkui myös uskonto, idän suunnasta tuli ortodoksinen perinne ja lännen suunnasta katolinen kirkko (myöhemmin luterilainen kirkko). Siellä missä liikkuu tavaraa, liikkuu myös valtaa. Novgorod halusi varmistaa asemansa pohjoisten kauppareittien hallitsijana ja Ruotsi puolestaan pyrki laajentamaan vaikutusvaltaansa Itämeren rannoille. Suomen alueesta tuli vähitellen strateginen puskurivyöhyke, jonka hallinta merkitsi etua toiselle ja uhkaa toiselle. Itäisen Itämeren ja Laatokan alue oli varhaiskeskiajalla monikulttuurinen ja -kielinen rajamaailma, jossa suomalaisten heimojen, slaavilaisten, balttien ja skandinaavien kohtaamiset olivat arkipäivää. Tässä ympäristössä Novgorodista kehittyi merkittävä poliittinen ja taloudellinen keskus, jonka vaikutus ulottui syvälle suomalais-ugrilaisten heimojen asuinalueille. Yhteistyö Novgorodin ja suomalaisten heimojen välillä ei perustunut vain alistamiseen tai konfliktiin, vaan ennen kaikkea vastavuoroisiin etuihin. Karjalaiset, vatjalaiset, vepsäläiset ja inkerikot muodostivat Novgorodin lähimmän suomalais-ugrilaisen naapuruston. Näiden heimojen yhteiskunnat perustuivat kyläyhteisöihin, metsästykseen, kalastukseen ja kaupankäyntiin. Novgorod puolestaan tarvitsi juuri turkiksia, vahaa, hunajaa ja kalaa, jotka olivat arvokkaita kauppatavaroita niin Venäjän sisämaassa kuin kaukana Euroopassakin. Yhteistyö näkyi verotusjärjestelmissä, joissa suomalaiset heimot maksoivat Novgorodille veroja usein luonnontuotteina, mutta säilyttivät samalla oman paikallisen itsehallintonsa. Vastineeksi Novgorod tarjosi sotilaallista suojaa ja pääsyn laajoihin kauppaverkostoihin. Kauppareitit olivat yhteistyön selkäranka. Laatokka, Neva ja Volhov yhdistivät suomalaisalueet Novgorodin kautta Mustanmeren ja Itämeren talouspiireihin. Suomalaiset heimot eivät olleet vain passiivisia raaka-aineiden tuottajia, vaan aktiivisia kauppiaita, kuljettajia ja oppaita, jotka tunsivat jokireitit ja metsät. Arkeologiset löydöt osoittavat, että suomalaisalueilla käytettiin novgorodilaisia kolikoita, koruja ja käyttöesineitä. Samalla suomalais-ugrilaiset vaikutteet näkyvät Novgorodin esineistössä, paikannimissä ja jopa kielessä. Yhteistyö ei rajoittunut sii vain ja ainoastaan talouteen. Novgorod rekrytoi suomalaisia heimoja sotilaallisiin tehtäviin, erityisesti rajaseutujen puolustamiseen. Karjalaiset tunnettiin taitavina sotureina ja veneilijöinä ja he osallistuivat Novgorodin sotaretkiin, sekä puolustivat alueita lännestä suuntautuvia uhkia vastaan. Kuuluisin tarina tästä sotilaallisesta liittolaisuudesta on ehkäpä karjalaisten toteuttama Ruotsin suuren ja vaikutusvaltaisen Sigtunan kaupungin tuhoaminen vuonna 1187. Kyse ei ollut vain pelkästään yksittäisestä ryöstöretkestä, vaan osasta laajempaa murroskautta, jossa Itämeren alueen valtasuhteet, uskonto ja kaupankäynti olivat perusteellisessa murroksessa. Karjalaiset, joita usein tarkastellaan vain myöhempien vuosisatojen rajakahakoiden kautta, esiintyvät tässä yhteydessä aktiivisina merisotureina, jotka kykenivät iskemään syvälle Skandinavian sydämeen. Sigtunan hävitys ei ollut siis vain sattumaa. Se oli seurausta vuosisatojen mittaisesta vuorovaikutuksesta, kilpailusta ja väkivallasta Itämeren piirissä. 1100-luvun karjalaiset eivät olleet syrjäinen metsäkansa, vaan vesireitteihin tukeutuva kansa, aktiivinen kauppaverkostoissa ja sotilaallisesti liikkuva ja organisoitunut. Karjalaiset hallitsivat reittejä Laatokalta Nevaa pitkin Itämerelle ja siitä edelleen Ruotsin ja Tanskan rannikoille. Heidän maailmansa oli moniuskontoinen vanhat pakanalliset uskomukset, ortodoksinen vaikutus Novgorodista ja kosketus lännen kristinuskoon kaupan ja sodan kautta. Karjalaiset toimivat Novgorodin vaikutuspiirissä usein liittolaisina tai itsenäisinä sotajoukkoina, omien etujensa mukaisesti. Sigtuna oli 1100-luvulla Ruotsin vanhimpia kaupunkeja, kuninkaallinen ja kirkollinen keskus ja symbolisesti tärkeä kristinuskon tukikohta. Kaupunki ei ollut suuri, mutta sen merkitys oli huomattava, silä siellä toimi piispanistuin, siellä lyötiin kolikoita ja se oli vallan ja uskon ilmentymä. Hyökkäys Sigtunaan oli siten iskun antaminen Ruotsin sydämeen, ei vain taloudellinen ryöstö. Vuoden 1187 tapahtumat tunnetaan vain harvoista lähteistä, erityisesti ruotsalaisista keskiaikaisista aikakirjoista, Novgorodin kronikoista ja myöhemmistä kirkollisista kertomuksista. Niissä mainitaan, että Sigtuna joutui mereltä tulleen vihollisen hyökkäyksen kohteeksi, kaupunki ryöstettiin ja poltettiin, sekä Uppsalan arkkipiispa Johannes sai samalla surmansa. Hyökkääjiä ei nimeltä mainita yksiselitteisesti, mutta heidät kuvataan idästä tulleiksi, ei-kristityiksi, meriteitse liikkuviksi sotureiksi. Tutkimuksissa heidät on useimmiten yhdistetty karjalaisiin, mahdollisesti yhdessä virolaisten tai muiden itämerensuomalaisten ryhmien kanssa. Kysymys hyökkääjien henkilöllisyydestä on jakanut tutkijoita osa pitää karjalaisia päätekijöinä, osa korostaa liiviläisten tai virolaisten osuutta, osa näkee kyseessä olleen monikansallisen retkikunnan. Karjalaisten puolesta puhuvat heidän tunnettu sotilaallinen aktiivisuutensa, yhteydet Novgorodiin ja kyky pitkänmatkan merisodankäyntiin. Lisäksi ruotsalaisissa lähteissä käytetty kieli vastaa usein tapaa, jolla itäisiä suomalais-ugrilaisia kuvattiin. On myös mahdollista, että retki ei ollut yhden kansan yksin toteuttama, vaan Itämeren rajaseudun soturien yhteishanke. Hyökkäys Sigtunaan ei ollut sattumanvarainen ryöstö, sillä se kohdistui symboliseen kohteeseen, ajoittui kristillisen vallan vahvistumisen aikaan ja saattoi liittyä omalta osaltaan Novgorodin ja Ruotsin jännitteisiin. Hyökkäys osoittaa, että Itämeren pohjoinen maailma oli hyvinkin moninapainen tuohon aikaan. 1200-luvulla Sigtunan tuhon jälkeen Ruotsi aloitti ristiretket Suomeen, sekä rupesi ottamaan alueellisesti Suomea omaan hallintaansa osaksi Ruotsia Itämaana (Österland) ja aloitti siirtämään ruotsalaisia uudisasukkaita Suomeen. Tämä karjalaisten ja Novgorodin valtakunnan sotilaallinen yhteistyö loi yhteisen intressin vastustaa esimerkiksi ruotsalaista laajentumista, vaikka rajat ja uskollisuudet saattoivatkin ajoittain muuttua. Kristinuskon leviäminen Novgorodin kautta vaikutti myös suomalaisiin heimoihin. Käännyttäminen tapahtui usein vähitellen ja rinnakkain vanhojen uskomusten kanssa. Ortodoksinen kristillisyys juurtui erityisesti Karjalaan, missä se yhdistyi paikallisiin tapoihin ja perinteisiin. Kulttuurinen vuorovaikutus näkyi myös avioliitoissa, kielten sekoittumisessa ja yhteisissä tavoissa. Novgorod ei pyrkinyt täydelliseen kulttuuriseen sulauttamiseen, vaan salli monimuotoisuuden, kunhan poliittinen lojaalisuus säilyi. Suomalaisten heimojen ja Novgorodin välinen yhteistyö jätti pysyvän jäljen Itä-Euroopan ja Suomen historian kehitykseen. Se loi pohjan Karjalan erityiselle kulttuuriselle asemalle idän ja lännen välissä sekä vaikutti siihen, miten alueiden identiteetit muotoutuivat. Tämä vuosisatoja kestänyt vuorovaikutus osoittaa, että keskiajan rajaseudut eivät olleet pelkästään konfliktien näyttämöitä, vaan myös yhteistyön, sopeutumisen ja yhteisen edun alueita. Kyseisen aineiston osalta voidaankin siis varmuudella todeta karjalaisten nauttineen liittolaisuudesta Novgorodin valtakunnan kanssa.

Suomalaisten heimojen kanssakäyminen nykyisen Venäjän Federaation alueen heimojen kanssa realisoituu hyvin vahvasti Rurikin Venäjän syntymisessä. Varhaisimmat kirjalliset lähteet Venäjän valtiollisesta synnystä kertova Nestorin kronikka 1100-luvun alusta, kertoo että varhaisen Rusin alue ei ollut etnisesti yhtenäinen, vaan se koostui slaavilaisista, skandinaavisista ja suomalais-ugrilaisista heimoista, joiden vuorovaikutuksesta syntyi uusi poliittinen kokonaisuus. Suomalaiset heimot eivät olleet siis vain pelkkiä sivustakatsojia, vaan olennainen osa tätä kyseistä kehitystä. Nestorin kronikka mainitsee useita suomalais-ugrilaisia heimoja Rusin alueella. Näihin kuuluvat muun muassa Tšuudit (yleisnimitys useille suomalais-ugrilaisille ryhmille), Vepsäläiset, Merjalaiset, Muromalaiset ja Vatjalaiset. Kronikan kuuluisassa kohdassa, jossa kerrotaan Rurikin kutsumisesta hallitsijaksi vuonna 862, todetaan, että kutsujien joukossa olivat sekä slaavilaiset että myös suomalais-ugrilaiset heimot. Tämä on ratkaiseva yksityiskohta, sillä valtiollinen järjestäytyminen ei ollut vain yhden kansan projekti, vaan yhteinen ratkaisu alueen sisäisiin ristiriitoihin monikulttuurisessa ympäristössä. ”Maamme on suuri ja rikas, mutta siinä ei ole järjestystä. Tulkaa hallitsemaan ja hallitkaa meitä.” Tämä kutsu ei nouse pelkästään mistään kansallisesta identiteetistä, vaan yksinkertaisesti hallinnon tarpeesta. Laajat alueet Novgorodin, Laatokan ja Volgan ympärillä olivat suomalais-ugrilaisen väestön asuttamia slaavilaisen asutuksen lisäksi. Nämä heimot hallitsivat vesireittejä, metsästysalueita ja kauppaverkostoja, jotka olivat elintärkeitä Rusin taloudelle. Ilman suomalaisten heimojen paikallistuntemusta ja infrastruktuuria Rurikin hallinto ei olisi voinut vakiintua. Jokireitit, talvikulku ja luonnonvarojen hyödyntäminen olivat pitkälti suomalais-ugrilaisen kulttuurin varassa. Rurikin ja hänen seuraajiensa valta ei perustunut pelkkään sotilaalliseen ylivoimaan. Se nojasi paikallisten heimojen hyväksyntään ja osallistumiseen hallintoon. Suomalaiset heimot maksoivat veroja, mutta säilyttivät pitkään omat yhteisörakenteensa, tapaoikeutensa ja paikallisen itsehallinnon. Tämä vastavuoroinen järjestely muistuttaa myöhempää Novgorodin mallia, jossa monietninen väestö eli yhden poliittisen järjestelmän sisällä ilman pakotettua kulttuurista yhdenmukaistamista. Suomalaisten heimojen vaikutus näkyy myös kielessä ja paikannimistössä. Monet Venäjän vanhimmat paikannimet ovat suomalais-ugrilaista alkuperää, erityisesti vesistöjen nimet. Tämä kertoo pitkäaikaisesta asutuksesta ja kulttuurisesta jatkuvuudesta. Myös hallinnolliset käytännöt, kuten veronkanto luonnontuotteina ja rajaseutujen puolustus, perustuivat osin suomalais-ugrilaisiin perinteisiin. Suomalaiset heimot osallistuivat Rusin sotaretkille ja rajojen puolustamiseen. Heidän vene- ja metsäsotataitonsa olivat erityisen arvostettuja. Rurikin valtakunta ei ollut pelkkä linnoitusten ketju, vaan liikkuva dynaaminen jokivaltio, jonka toiminta edellytti paikallisen maaston tuntemista. Ilman tätä panosta Rusin laajeneminen etelään ja itään olisi ollut huomattavasti hitaampaa. Myöhempi venäläinen ja myös suomalainen historiankirjoitus on usein hieman sivuuttanut suomalais-ugrilaisen osan Rusin synnyssä. Venäläisessä traditiossa on korostettu slaavilaista jatkuvuutta, suomalaisessa taas omaa erillisyyttä idästä. Nestorin kronikka ei kuitenkaan tue kumpaakaan yksinkertaistusta. Se kuvaa Venäjän syntyä monikansallisena prosessina, jossa suomalaiset heimot olivat perustava, eikä marginaalinen tekijä. Rurikin valtakunta ei ollut yhden kansan valtio, vaan monikulttuurinen kokonaisuus. Sen perusta oli yhteistyö eri kieli- ja kulttuuriryhmien välillä. Suomalaiset heimot eivät ainoastaan eläneet tämän valtakunnan sisällä, vaan osallistuivat sen syntyyn, ylläpitoon ja muotoutumiseen. Venäjän valtion alku ei ollut pelkästään vain slaavilainen, skandinaavinen tai suomalais-ugrilainen tapahtuma, vaan näiden kulttuurien sekoittumisen ja yhteistyön tulos. Tämän ymmärtäminen ei vähennä kenenkään historiallista merkitystä. Päinvastoin, se palauttaa varhaisen Venäjän historian sille kuuluvaan monimuotoiseen todellisuuteensa.

1200-luku merkitsi uutta vaihetta historiassa, kun Ruotsi aloitti niin kutsutut ristiretket Suomen alueelle. Ensimmäisen ristiretken Suomeen Ruotsi teki noin 1150-luvulla. Ristiretkiä ei voi pitää vain uskonnollisina matkoina, sillä ne olivat myös poliittisen vaikutusvallan levittämistä, jolla Ruotsi pyrki lisäämään alueita omaan hallintopiiriinsä. Ristiretkien aikana Ruotsista saapui Suomeen tuhansia uudisasukkaita, jotka ottivat suomalaisten asuttamia alueita hallintaansa. Samaan aikaan idästä Laatokan suunnalta, ortodoksinen kirkko ja Novgorodin kaupunkivaltio laajensivat omaa jo valmiiksi vahvaa vaikutusvaltaansa Karjalaan, jossa myöhemmin paikalliset karjalaiset hyötyivät suuresti tästä liittolaissuhteesta. Alueelle syntyi siis kulttuurinen ja uskonnollinen jakolinja, joka siellä nykyäänkin sijaitsee. Läntinen Suomi katolilaisen kirkon, myöhemmin luterilaisen kirkon piirissä ja itäinen Karjala ortodoksisen kirkon vaikutusalueella. 1200–1300-luvuilla Suomen itärajasta tuli kiistanalainen alue. Rajaseudulla käytiin toistuvia kahakoita, joissa hämäläiset ja karjalaiset taistelivat keskenään, usein Ruotsin ja Novgorodin tukemina. Nämä yhteenotot olivat raakoja ja arvaamattomia, ne olivat enemmän ryöstöretkiä ja vastaiskuja kuin järjestäytyneitä sotia. Karjalaisten retket Hämeeseen ja Savoon jättivät jälkiä kansanmuistiin. Toisaalta suomalaiset heimot tekivät vastaiskuja Laatokan Karjalaan. Novgorodin kanssa liitossa olleet karjalaiset polttivat muun muassa silloisen Ruotsin tärkeän kaupungin Sigtunan maan tasalle vuonna 1187. Rajaseudun asukkaat elivät siis jatkuvassa epävarmuudessa. Tänään vihollinen saattoi tulla idästä, huomenna lännestä. Tästä riippumatta rajan yli käytiin myös kauppaa ja solmittiin avioliittoja. Monissa kylissä ortodoksinen ja katolinen kulttuuri elivät rinnakkain. Raja ei vielä erottanut kahta kansaa, se erotti vain kaksi vaikutuspiiriä.

Vuosi 1323 merkitsi käännekohtaa historiassa, kun Ruotsi ja Novgorod solmivat Pähkinäsaaren rauhan, joka oli ensimmäinen virallinen valtioraja Suomen alueella. Rauhansopimus määritti rajan kulkemaan suunnilleen nykyisen Kaakkois-Suomen linjaa pitkin Savon ja Karjalan jakajana. Pähkinäsaaren rauha oli enemmänkin kompromissi, kuin lopullinen ratkaisu. Se ei lopettanut levottomuuksia, mutta loi perustan hallinnolliselle erottelulle. Lännessä alueet alkoivat vähitellen ruotsalaistua ja omaksua läntisiä instituutioita, hallintoa, kirkkoa ja lakia. Idässä säilyi ortodoksinen uskonto ja Novgorodin perinteet, jotka tänä päivänäkin näkyvät vahvasti karjalaisessa kulttuurissa. Rajaa ei kuitenkaan merkitty maastoon tarkasti vaan se kulki metsien, vesistöjen ja erämaiden halki, usein niin, että sen tarkka sijainti oli epäselvä jopa itse molemmille osapuolille. Tämä epäselvyys aiheutti myöhemmin sitten taas uusia kiistoja ja sotia.

1300–1400-luvuilla Suomen alue alkoi muotoutua kahdeksi erilliseksi kulttuurialueeksi. Lännessä hallitsi ruotsalainen hallintojärjestelmä ja ruotsin kieli nousi hallinnon viralliseksi kieleksi. Ruotsalaiset rakennuttivat linnoja Turkuun, Viipuriin ja Hämeeseen symboleiksi Ruotsin vallasta ja kristillisestä länsimaisuudesta. Idässä karjalassa säilytetiin omat, itäiset luonteet ja perinteet. Siellä puhuttiin suomea ja karjalaa, mutta uskonnollinen elämä noudatti ortodoksisia tapoja.

Nykyisen Pietarin alueella, Nevan suistossa, seisoi 1300-luvun alussa lyhytikäinen mutta historiallisesti merkittävä linnoituskaupunki: Landskrona. Sen olemassaolo jäi vain yhden vuoden mittaiseksi, mutta se kertoo paljon Itämeren alueen valtakamppailusta, Ruotsin ja Novgorodin suhteista sekä siitä, miten strategisesti tärkeä Nevajoen suu oli jo kauan ennen Pietarin perustamista. 1300-luvun alussa Itämeren alue oli jännitteinen rajavyöhyke. Ruotsi pyrki laajentamaan vaikutusvaltaansa itään, kun taas Novgorod hallitsi Laatokan ja Nevan vesireittejä. Nevajoen kautta kulki tärkeä kauppareitti sisämaasta Itämerelle. Se yhdisti Novgorodin ja koko Venäjän sisämaan hansakauppaan ja läntisiin markkinoihin. Ruotsin kuningas Magnus Eriksson näki mahdollisuuden murtaa Novgorodin asemaa rakentamalla vahvan tukikohdan suoraan Nevan suulle. Tarkoitus ei ollut vain puolustaa, vaan hallita kauppaa ja osoittaa sotilaallista voimaa. Vuonna 1300 ruotsalaiset joukot nousivat maihin Nevan suistossa ja alkoivat rakentaa linnoitusta, joka sai nimekseen Landskrona – “maan kruunu”. Nimi kuvasti kunnianhimoa: kyseessä ei ollut pelkkä rajalinnoitus, vaan symbolinen vallan osoitus. Landskrona rakennettiin todennäköisesti puu- ja maavalleista sekä osittain kivestä. Se oli suunniteltu moderniksi linnoitukseksi aikansa mittapuulla. Ruotsalaiset pyrkivät myös houkuttelemaan asutusta ja luomaan pysyvän tukikohdan. Näin syntyi lyhytikäinen kaupunkimainen keskus keskelle kiistanalaista aluetta. Novgorod ei voinut hyväksyä ruotsalaista linnoitusta näin keskeiselle paikalle. Jo seuraavana vuonna, 1301, novgorodilaiset joukot hyökkäsivät Landskronaan. Piiritys p

